hotchpotch/miracl-hf-unified huggingface dataset:
Andreas Karlsson
Andreas Karlsson (s. 19. elokuuta 1975 Ludvika, Ruotsi) on ruotsalainen entinen jääkiekkoilija ja maailmanmestari, joka pelasi urallaan yhteensä 264 runkosarjaottelua NHL:ssä tehden niissä tehot 16+35=51. Jäähyminuutteja tuli 72. Karlsson oli isokokoinen puolustava sentteri, joka pelasi myös kotimaassaan yhteensä 377 Elitserienin runkosarjaottelua tehden tehot 102+121=223.
Karlsson oli IFK Munkforsin kasvatti, mutta hän aloitti ammattilaisuransa Leksandissa. Karlsson debytoi Elitserienissä kaudella 1992–1993, jolloin hän pelasi 13 ottelua. Karlsson pelasi Leksandissa kevääseen 1999 asti ja teki siellä parhaimmillaan 33 pistettä kaudella 1998–1999. Kesällä Calgary Flames varasi hänet kuudennella kierroksella numerolla 148. Karlsson ei kuitenkaan siirtynyt Flamesiin, vaan hänen oikeudet kaupattiin kesällä 1999 uuteen vastaperustettuun seuraan, Atlanta Thrashersiin.
Tulokaskaudella 1999–2000 Karlsson teki 51 NHL-ottelussa tehot 5+9=14. Hän pelasi osan kaudestaan myös IHL-joukkue Orlando Solar Bearsissa. Karlsson pelasi koko kauden 2000–2001 Thrashersissä ja teki 61 ottelussa tehot 5+11=16. Tehot olivat hänen yhden kauden henkilökohtainen piste-ennätys NHL:ssä. Kaudella 2001–2002 Karlsson haki taas pelituntumaa farmista, tällä kertaa AHL-joukkue Chicago Wolvesista. Hän oli voittamassa joukkueessa Calder Cupia keväällä 2002. Kauden 2002–2003 Karlsson pelasi kokonaan Wolvesissa.
Karlsson palasi kaudeksi 2003–2004 Eurooppaan ja siirtyi sveitsiläiseen EHC Baseliin. Hän palasi kotimaahansa kaudeksi 2004–2005 ja siirtyi HV71:n riveihin. Kaudella 2005–2006 Karlsson voitti koko Elitserienin piste- ja maalipörssin tehoilla 26+29=55. Hänet valittiin kauden päätteeksi Elitserienin arvokkaimmaksi pelaajaksi ja Ruotsin tähdistökentälliseen.
Kaudeksi 2006–2007 Karlsson palasi NHL:ään ja siirtyi Tampa Bay Lightningin riveihin. Hän pelasi siellä kaksi kautta, molemmat kokonaan NHL:ssä. Karlsson pelasi kuitenkin lähinnä kolmosketjussa, eikä kerännyt paljon pisteitä. Hän palasi kaudeksi 2008–2009 Elitserieniin ja siirtyi Frölunda HC:n riveihin kolmivuotisella sopimuksella. Kaksi ensimmäistä kautta ovat jääneet vain 11 ja 15 ottelun mittaisiksi loukkaantumisten takia.
Myös kausi 2010–2011 jäi Karlssonilla vain 35 ottelun mittaiseksi loukkaantumisen takia. Hän lopetti uransa maaliskuussa 2011.
Karlsson pelasi MM-kilpailuissa vuosina 1996 ja 2006. Vuonna 2006 hän voitti maailmanmestaruuden ja pelasi kisoissa piste per peli -tahtia.
Karlsson pelasi myös alle 20-vuotiaiden MM-kilpailuissa 1995 voittaen pronssia sekä alle 18-vuotiaiden EM-kisoissa 1993 voittaen kultaa.
Utva C-3 Troika
Utva C-3 "Trojka" oli kevyt jugoslavialainen yleisilmailulentokone, joka kehitettiin 1940-luvulla ja oli tuotannossa 1950-luvun puoliväliin. Koneita valmistettiin noin 80 kappaletta.
Kone syntyi valtion rahoittaman yleisilmailukoneen kehitysprojektina. Lentokoneen suunnittelivat Boris Cijan ja Dragoslav Petkovic. Sen ensilento tapahtui vuonna 1946. Konetta valmisti - myöhemmin linja-autotuotannostaan tunnettu - Ikarus-tehdas nimellä Ikarus 251. Sarjatuotanto tapahtui Utvan kaupungissa. Sarjatuotantokone sai tyyppitunnuksen C-3.
Lentokonen oli alatasoinen, suorasiipinen kone, jossa oli pyrstöteline. Ohjaaja ja kouluttaja istuivat rinnakkain, joka oli tuohon aikaa suhteellisen uutta.
Myöhemmissä versioissa voimalaitteena oli Walter Mikron 4.
Laurent Pokou
Laurent Pokou (10. elokuuta 1947 Abidjan – 13. marraskuuta 2016 Abidjan) oli norsunluurannikkolainen jalkapalloilija. Hyökkääjänä pelannut Pokou oli muun muassa Afrikan-mestaruuskilpailujen kautta aikain toiseksi paras maalintekijä 14 maalilla. Pokou saavutti maajoukkueessa pronssia vuoden 1968 Afrikan kisoissa.
Seuratasolla Pokou pelasi kotimaassaan Mimosasissa, josta hän siirtyi Ranskaan Stade Rennaisiin ja myöhemmin Nancyyn.
Lopuksi tulevat turistit
Lopuksi tulevat turistit on Robert Thalheimin ohjaama, hänen omiin kokemuksiinsa perustuva elokuva vuodelta 2007.
Saksalainen Sven (Fehling) lähtee suorittamaan siviilapalvelustaan Oswiecimiin, Auschwitzin keskitysleirimuseoon. Hän joutuu leiriltä eloonjääneen Krzeminskin (Ronczewski) kotihoitajaksi. Alkuvaikeuksien jälkeen eri sukupolvia edustavien miesten välille syntyy yhteisymmärrys.
FC Bayern München (koripallo)
FC Bayern München on saksalainen koripalloseura Münchenistä. Se kuuluu FC Bayern Münchenin jaostoihin.
Seuran parhaat kaudet sijoittuivat 1950–luvulle, jolloin se voitti kaksi Saksan mestaruutta vuosina 1954 ja 1955. Vielä vuonna 1968 Bayern München voitti Saksan cupin. Tämän jälkeen seura ei saavuttanut merkittävää menestystä ja olikin koko 2000-luvun alun toiseksi ja kolmanneksi korkeimmilla sarjatasoilla. Kaudeksi 2008–2009 Bayern München nousi Pro A:han, koska Düsseldorf Magicsille ei myönnetty liigalisenssiä. Kesällä 2010 seuran päävalmentajaksi hankittiin Dirk Bauermann, ja tähtäimeksi asetettiin nousu Euroopan parhaimpien koripalloseurojen joukkoon 3–5 vuoden aikana. Kauden 2010–2011 päätteeksi seura voitti Pro A:n ja nousi Bundesliigaan.
Erkka V. Lehtola
Erkka Viktor Lehtola (s. 23. tammikuuta 1972 Helsinki) on suomalainen jalkapallovalmentaja ja -kirjoittaja sekä entinen jalkapalloilija. __notoc__
Pelaajaurallaan Lehtola edusti Suomen korkeimmalla sarjatasolla Veikkausliigassa Helsingin Jalkapalloklubia (1996–1998), Atlantista (2001) ja Allianssia (2002). HJK:hon Lehtola tuli FC Hongasta. Hän saavutti SM-kultaa HJK:ssa kaudella 1997 sekä Suomen cupin voiton HJK:ssa kaudella 1998 ja Atlantiksessa kaudella 2001. Kaikkiaan hän pelasi 62 korkeimman sarjatason ottelussa, joissa hän teki yhdeksän maalia. Hän oli osa historiallisesti Mestarien liigan lohkovaiheeseen syksyllä 1998 yltänyttä HJK:n joukkuetta.
Pelaajauransa jälkeen Lehtola on siirtynyt valmennustehtäviin. Hän on toiminut FC Espoon miesten edustusjoukkueen päävalmentajana, Palloliiton Uudenmaan piirivalmentajana, HJK:n nappulaklubin päävalmentajana ja HJK-juniorien valmennusjohtajana. Hänet tunnetaan niin sanotun kaikki pelaa -järjestelmän kritisoijana.
Lehtola on myös ollut kirjoittamassa jalkapalloaiheisia kirjoja sekä esiintynyt Yle Urheilun jalkapallolähetyksissä asiantuntijakommentaattorina.
Lehtola valittiin lokakuussa 2012 Kakkosessa pelaavan IF Gnistanin päävalmentajaksi.
Vasílis Torosídis
Vasílis Torosídis (; s. 10. kesäkuuta 1985 Xánthi) on kreikkalainen jalkapalloilija, pelipaikaltaan laitapuolustaja. Hän edusti Olympiakosta, jonne hän siirtyi kotikaupunkinsa seurasta Skoda Xanthista vuonna 2007. Vuonna 2013 hän siirtyi Italialaiseen AS Romaan. Torosídis on voittanut Kreikan Superliigan urallaan kolmesti, vuosina 2007, 2008 ja 2009. Hän on myös edustanut maajoukkuetta kaksissa arvokisoissa, EM-kisoissa 2008 ja MM-kilpailuissa 2010.
Dimítris Salpingídis
Dimítris Salpingídis (; s. 18. elokuuta 1981 Thessaloniki) on kreikkalainen jalkapalloilija, pelipaikaltaan hyökkääjä. Hän edustaa PAOKia. Salpingídis on pelannut suurimman osan urastaan joko PAOKissa tai Panathinaikosissa, jossa hän oli vuosina 2006-2010. Hän on pelannut Kreikan maajoukkueessa 38 ottelua, joissa hän on tehnyt neljä maalia. Salpingídis on valittu Kreikan vuoden jalkapalloilijaksi vuosina 2008 ja 2009.
Discomadot
Discomadot on vuonna 2008 valmistunut lasten ja nuorten kokopitkä piirroselokuva. Sen ohjasi tanskalainen Thomas Borch Nielsen.
Aaro on nuori kastemato, joka ei tyydy siihen, että ötökät haukkuvat ja ihmiset potkivat. Hän on luonteeltaan itsevarma ja tietää mitä haluaa. Hän rakastaa Gloriaa. Kutsutaan joskus Aurinkorasva Aaroksi. Hän laulaa bändissä.
Gloria on kaunis ja suloinen matotyttö, joka tuntuu välillä liiankin hyvä uskoiselta, mutta oikeasti hän on temperamenttinen nainen ja tietää mitä puhuu. Tarinan alussa hänen lauluäänensä on mitä kamalin, mutta tarinan edetessä hän tajuaa että oikea musiikki tulee sisältä. Hän on taustalaulaja.
Niilo on Aaron paras ystävä ja ”hieman” lihava. Hän ei aluksi usko Aaron bändihankkeeseen, mutta on lopuksi kaikkein uskollisin bändille. Hän soittaa bassoa.
Jimi on rokkarimainen ja pitkähiuksinen matopoika, joka tekee mitä tahansa saadakseen kitaran. Hän rakastaa kitaroita, joissa on kuusi kieltä ja paljon kromiosia. Hän soittaa sähkökitaraa.
Donna on jämäkkä keski-ikäinen matorouva, joka tarinan alussa näyttää ylimääräilevältä ja pilkkaavalta akalta, mutta loppujen lopuksi opastaa Aaron ja muut discomusiikin pauloihin. Hän soittaa rumpuja.
Toni Deel on elvistelevä koppakuoriainen, joka kutsuu itseään taiteilijaksi, mutta on itse asiassa rahan ahne ääliö. Hän juonittelee alusta asti Aaron ja kumppaneiden päänmenoksi. Hän on laulaja joka ei tosi asiassa osaa laulaa.
Aaron isä ja äiti ovat Aaron toisilleen vastakohtia olevat vanhemmat. Aaron äiti on jämäkkä ja pyylevä nainen ja jäkättää milloin mistäkin. Aaron isä taas on lyhyt ja hiljainen eikä paljon puukahda. Tosi asiassa hän on matobändi " Svengi Mauno ja bougi madot " perustaja, joka lopetti.
Työnjohtaja on määräilevä heinäsirkka, joka pitää matoja vaan työjuhtina, voisi sanoa, että hän on kuin hemmoteltu kakara.
Anttilan koulu (Lohja)
Anttilan koulu on Lohjalla Anttilan kaupunginosassa toimiva peruskoulun yläkoulu, jossa on luokat 7–9. Koulun rehtorina toimii Liisa Saarniniemi.
Koulu perustettiin vuonna 1914 nimellä Lohjan yhteiskoulu Anttilan tilan päärakennukseen. Vuonna 1917 koulu sai oman rakennuksen, jota nykyään kutsutaan Puu-Anttilaksi, ja jossa nykyään toimii Länsi-Uudenmaan ammatillinen aikuiskoulutuskeskus Innofocus. Koulu siirtyi vuonna 1957 valtion omistukseen ja sai nimen Lohjan yhteislyseo, jossa oli keskikoulu ja lukio.
Peruskoulun tullessa Lohjalle koulu jakautui Lohjan lukioksi ja Anttilan yläasteeksi. Yläaste toimi aluksi kahdessa paikassa, Puu-Anttilassa ja Tytyrissä, kunnes koulu vuonna 1982 punatiilisen koulurakennuksen muutaman sadan metrin päähän Puu-Anttilasta. Vuonna 1994 koulu jakautui kahteen, kun Harjun yläaste aloitti toimintansa Harjun koulussa. Anttilan koulu jäi entisiin tiloihin.
Anttilan koulun yhteydessä toimii 500-paikkainen konserttisali, Laurentius-sali.
Anttilan koulu
Anttilan koulu tarkoittaa seuraavia kouluja:
Sani Kaita
Sani Haruna Kaita (s. 2. toukokuuta 1986 Kano, Nigeria) on nigerialainen jalkapalloilija. Hän on pelipaikaltaan puolustava keskikenttäpelaaja.
Kaita siirtyi kaudeksi 2005–2006 alankomaalaiseen Sparta Rotterdamiin. Syyskuussa 2008 hän teki sopimuksen ranskalaisseura Monacon kanssa, mutta siirtyi lainasopimuksella 13. tammikuuta 2009 venäläiseen Kuban Krasnodariin. 25. elokuuta 2009 hän teki uuden lainasopimuksen Lokomotiv Moskovan kanssa ja pelasi siellä joulukuun 2009 loppuun asti. 25. helmikuuta 2010 hän siirtyi jälleen lainalle tällä kertaa Alania Vladikavkaziin.
Kaita valittiin Nigerian maajoukkueeseen vuoden 2010 MM-kilpailuihin. Hänestä tuli ensimmäinen nigerialaispelaaja, joka on ajettu punaisella kortilla ulos kentältä MM-kilpailuissa, kun hän yritti potkaista vastustajan pelaaja Vassilis Torosidisia turnauksen toisella ottelukierroksella.
Khalil Al Ghamdi
Khalil Al Ghamdi (s. 2. syyskuuta 1970 Jedda) on saudiarabialainen jalkapalloerotuomari, joka on toiminut kansainvälisenä erotuomarina vuodesta 2003 lähtien.
Hän on tuominnut useissa eri turnauksissa muun muassa Aasian Mestarien liigassa, kesäolympialaisissa, Aasian cupissa, sekä alle 17-vuotiaiden MM-kisoissa.
Jalkapallon Afrikan-mestaruuskilpailut 2012
28. jalkapallon Afrikan-mestaruuskilpailut pelattiin Gabonissa ja Päiväntasaajan Guineassa 21. tammikuuta – 12 helmikuuta 2012. Nigeria valittiin varaehdokkaaksi siltä varalta että Gabon ja Päiväntasaajan Guinea eivät kykenisi täyttämään CAF'in isännyysvaatimuksia. Loppuottelussa Sambian jalkapallomaajoukkue voitti ennakkosuosikki Norsunluurannikon jalkapallomaajoukkueen. Gabonin Librevillessä pelattu loppuottelu ratkesi vasta rangaistuspotkukisassa, jossa Sambia oli parempi maalein 8–7. Mestaruus oli Sambian ensimmäinen.
Kisojen karsinnat alkavat 1. heinäkuuta 2010, joista kaksitoista maata isäntämaiden lisäksi pelasivat turnauksessa. Seuraavat karsinnat vuoden 2013 Afrikan kisoihin pidetään jo kisojen jälkeen, kun Afrikan jalkapalloliitto päätti aikaistaa vuoden 2014 kisoja, jotta ne eivät enää olisi samana vuonna MM-kisojen kanssa.
Turnauksen ottelut pelataan neljässä eri kaupungissa.
Lohkoarvonta suoritettiin 29. lokakuuta 2011 Malabossa, Päiväntasaaja Guineassa. Kuusitoista maata jaettiin neljään koriin, joista ensimmäisessä korissa oli neljä parasta maata. Gabon ja Päiväntasaaja Guinea olivat ensimmäisessä arvontakorissa isäntämaina. Loput neljätoista maata sijoitettiin niiden kolmen edellisten Afrikan-mestaruuskilpailujen tilastojen mukaan.
3 maalia:
2 maalia:
1 maali:* = pudotuspeleissä
Uuraisten vaakuna
Uuraisten vaakuna on Uuraisten kunnan tunnus. Sen kilven jako ja värit viittavat Pohjois-Hämeen mäkisiin maisemiin, ja sompa symboloi historian kulkuvälineitä sekä Uuraisten menestystä kilpahiihdossa.
Vaakunan selitys on ”vihreässä kentässä kultainen kaarikoroinen kärki, jossa vihreä suksisauvan sompa.” Vaakunan on suunnitellut Tapio Vallioja, ja Uuraisten kunnanvaltuusto hyväksyi sen kokouksissaan 4. toukokuuta ja 22. joulukuuta 1964. Sisäasiainministeriö vahvisti vaakunan käyttöön 12. helmikuuta 1965.
Didier Ovono
Didier Ovono (s. 23. tammikuuta 1983 Port-Gentil) on gabonilainen jalkapalloilija. Maalivahtina pelaava Ovono edustaa Ranskan 2 korkeimmassa pääsarjassa pelaavassa Paris FC.
Ovono aloitteli jalkapalloilun noin 16-vuotiaana ollessaan paikallisen Pétro Sportin edustusjoukkueen kirjoilla varamaalivahtina. Sittemmin hän pelasi vuosina 2002–2005 Mangasportissa ja Sogéassa. Kaudella 2005–2006 Ovono siirtyi El Salvadoriin Alianzaan, jossa hän toimi joukkueen ykkösvahtina. Kauden päätteeksi Ovono äänestettiin kauden toiseksi parhaaksi maalivahdiksi.
Kesällä 2006 Ovono siirtyi Eurooppaan ja aluksi Portugaliin Paços de Ferreiran riveihin. Peliaikaa ei tullut kummemmin, jonka myötä hän siirtyi Georgiaan Tbilisin Dynamoon, jossa Ovono juhli kaudella 2007–2008 Georgian mestaruutta.
Kesäkuussa 2009 Ovono allekirjoitti kolmen vuoden sopimuksen ranskalaisen Le Mansin kanssa.
Ovono on pelannut Gabonin maajoukkueessa vuodesta 2003 lähtien. Hän oli joukkueen ykkösvahti vuoden 2010 Afrikan kisoissa, jossa Gabon jäi alkulohkoon.
Willy Aubameyang
Willy Aubameyang (s. 16. helmikuuta 1987 Pariisi, Ranska) on ranskalais-gabonilainen jalkapalloilija. Hyökkääjänä ja keskikentällä pelaava Aubameyang edustaa Gabonin pääsarjassa FC Sapinsia.
Aubameyang aloitteli jalkapalloilun Italiassa AC Milanin junioreissa ja oli hetken aikaa kirjoilla joukkueen edustuksessa. Peliajattomuuden myötä hänet lainattiin kaudeksi 2008–2009 US Avellinoon. Seuraavalla kaudella Aubameyang pelasi lainalla Belgiassa Eupenissa. Kauden päätteeksi hänet lainattiin uudemman kerran tällä kertaa Monzaan, jossa Aubameyang pelasi kuusi ottelua ja teki yhden maalin. Kauden jälkeen Milan purki Aubameyangin sopimuksen.
Tammikuussa 2011 Aubameyang siirtyi Kilmarnockiin pysyvällä siirrolla. Hän pelasi puolen vuoden aikana kuusi ottelua, joissa hän teki yhden maalin.
Kesällä 2012 Aubameyang siirtyi pelaamaan Gaboniin FC Sapinsin riveihin.
Aubameyang on pelannut Gabonin maajoukkueessa vuodesta 2009 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Pierre-Emerick Aubameyang
Pierre-Emerick Aubameyang (s. 18. kesäkuuta 1989 Laval, Mayenne, Ranska) on gabonilainen jalkapalloilija, pelipaikaltaan hyökkääjä. Hän edustaa Englannin Valioliigan Arsenalia.
Hänen vanhempi veljensä Willy on myös jalkapalloilija.
Aubameyang aloitteli jalkapalloilun Italiassa AC Milanin junioreissa ja oli hetken aikaa kirjoilla joukkueen edustuksessa. Peliajattomuuden ja kokemuksen hakemisen vuoksi hänet lainattiin kaudeksi 2008–2009 ranskalaiseen Dijoniin. Seuraavalla kaudella Ranskan pääsarjassa pelannut Lille halusi tehdä lainasopmuksen Aubameyang kanssa, jonne hän sirtyi kaudeksi 2009-2010.
Aubameyang siirtyi 4. heinäkuuta 2013 Borussia Dortmundin riveihin. Hän siirtyi 2018 tammikuussa Arsenaliin ja teki debyytissään myös ensimmäisen maalin Arsenalissa.
Aubameyang on pelannut Gabonin maajoukkueessa vuodesta 2009 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon. Vuoden 2012 Afrikan kisoissa Gabonin tie päättyi puolivälieriin. Aubameyang teki turnauksessa kolme maalia, joilla hän voitti turnauksen maalikuninkuuden.
Boris Nguéma Békalé
Boris Nguéma Békalé (s. 7. joulukuuta 1984 Kango, Gagon) on gabonilainen jalkapalloilija. Maalivahtina pelaava Nguéma Békalé edustaa Gebonin pääsarjassa US Bitamia.
Nguéma Békalé on edustanut uransa aikana vain pääkaupungin Librevillen seuroja, kuten TP Akwembe, Delta Téléstar, FC 105 ja USM Libreville.
Nguéma Békalé on pelannut Gabonin maajoukkueessa vuodesta 2003 lähtien. Hän oli joukkueen varamaalivahtina vuoden 2010 Afrikan kisoissa, jossa Gabon jäi alkulohkoon.
Egidio Arévalo
Egídio Arévalo Ríos (, s. 1. tammikuuta 1982 Paysandú, Uruguay) on uruguaylainen jalkapalloilija. Hän edustaa tällä hetkellä uruguaylaista Peñarolia ja on pelipaikaltaan keskikenttäpelaaja.
Hän oli Uruguayn maajoukkueen mukana vuoden 2010 MM-kilpailuissa.
Aarre Heinonen
Aarre Heinonen (31. heinäkuuta 1906 Lahti – 28. tammikuuta 2003 Helsinki) oli suomalainen taidemaalari ja professori. Hän opiskeli Viipurin musiikkiopistossa 1929–1931, Sibelius-akatemiassa 1931, Helsingin yliopiston piirustussalilla Väinö Blomstedtin johdolla 1931–1933 ja Antwerpenin kuninkaallisessa kuvataideakatemiassa (Nationaal Hoger lnstituut en Koninklijke Academie voor Schone Kunsten) 1935–1936 sekä teki opintomatkoja muun muassa Pariisiin ja Roomaan.
Heinonen toimi ABC-piirustuskoulun opettajana 1937–1941 sekä Suomen taideakatemian koulussa opettajana ja rehtorina 1941–1956. Lisäksi hän toimi musiikki- ja kuvataidekriitikkona. Vaikka ennen taideopintojaan Heinonen oli valmistunut Helsingin yliopistosta farmaseutiksi vuonna 1925 ja suorittanut myös musiikinopettajan tutkinnon, hän oli 1950-luvun alussa kansainvälisesti huomatuin suomalainen kuvataiteilija, sillä hän oli valinnut maalaamisen elämäntyökseen. Näyttelyitä Heinonen piti vuodesta 1928 alkaen Suomessa ja ulkomailla; viimeisin oli Helsingissä Galleria BE'19:ssä joulukuussa 2002. Kuollessaan Heinonen oli 96-vuotias.
Heinoselle myönnettiin professorin arvonimi vuonna 1970. Hän oli myös Tanskan kuninkaallisen taideakatemian kunniajäsen. Hänen teoksiaan on Ateneumin kokoelmissa, Amos Andersonin taidemuseossa, Ranskan ja Venäjän valtioiden, Antwerpenin, Lundin, Varsovan, Łódźin ja Budapestin sekä useiden Suomen kaupunkien taidemuseoissa. Heinosen vanhemmat olivat maalarimestari Hugo Heinonen (1884–1931) ja Sievä Heinonen o.s. Heikkilä (1883–1963); perheen muut lapset olivat urheilijana parhaiten tunnettu Mauno Heinonen (1911–1940) ja palohälytysmestari Tauno Heinonen (1920–2002). Aarre Heinonen oli naimisissa kirjailija Tuomi Elmgren-Heinosen kanssa. Heillä oli kolme lasta: Reijo Heinonen (teologian professori), Marja Suna (muotisuunnittelija) ja Pilvi Boesen (sellisti).
Sioux Lookoutin lentoasema
Sioux Lookoutin lentoasema () on lentoasema Kanadassa, Ontarion provinssissa tietä pitkin noin neljä kilometriä koilliseen Sioux Lookoutin keskustasta. Kenttää ylläpitää Sioux Lookoutin kunta. Lentoonlähtöjä ja -laskuja oli vuonna 2009 yhteensä 28 942.
Sioux Lookoutin lentoasema valmistui vuonna 1933 ja oli aikanaan Pohjois-Amerikan toiseksi vilkkain rahtilentoasema, Chicagon ollessa ensimmäisellä sijalla. Lentoasemaa toimii edelleen tärkeänä solmukohtana pohjoisessa sijaitseville asutuksille ja kaivoksille.
Lentoaseman läheisyydessä sijaitsi vuosina 1953–1987 yksi Yhdysvaltain ilmavoimien Pohjois-Amerikan tutkavaroitusjäjestelmän asemista. Joka poistui viimein käytöstä ja purettiin heinäkuussa 1987.
Kosti Sartti
Kosti Emil Sartti vuoteen 1943 Ström (16. kesäkuuta 1910 Savonlinna – 21. syyskuuta 1986 Kotka) oli suomalainen taidemaalari, graafikko ja kuvanveistäjä. Hän on maalannut lukuisia muotokuvia sekä veistänut useita muistopatsaita.
Sartti opiskeli Suomen Taideyhdistyksen piirustuskoulussa 1928–1934, Vapaassa taidekoulussa 1937–1939 ja kävi Aukusti Tuhkan taidegrafiikan kurssin 1947–1948. Hän on toiminut myös opettajana. Hänen vanhempansa olivat merikapteeni Karl Emil Ström ja kotirouva Elna o.s. Maléen. Sartin ensimmäinen puoliso oli kanslisti Irma o.s. Blom. Avioeron jälkeen toinen vaimo oli lentoemäntä Airi o.s. Virtanen, josta hän myös erosi. Avioliitoista on kaksi lasta, tytär Seija Aulikki (s. 1945) ja poika Kalevi Tapio (s. 1948).
Sioux Lookoutin rautatieasema
Sioux Lookoutin rautatieasema on rautatieliikennepaikka Sioux Lookoutin taajamassa, Ontarion provinssissa Kanadassa. Se sijaitsee Canadian National Railwayn omistamalla mantereen idästä länteen ylittävällä radalla, noin 1 537 kilometriä Torontosta länteen.
Grand Trunk Railway rakensi 1900-luvun alussa rautatien Sioux Lookoutin itäpuolella sijaitsevaan Superior Junctioniin. Toinen ratayhteys lännestä Hudsoniin valmistui vuonna 1910. Rautatielinjojen yhdistämisestä käytiin ajoittain kiivastakin keskustelua ja lopulta ratalinjaus asteittain Superior Junctionista ja Sioux Lookoutin kautta Hudsoniin valmistui marraskuussa 1913. Grand Trunkin siirryttyä Canadian National Railwayn omistukseen, se rakensi asemalle veturitallin sekä junien välitankkaus- ja huoltoasemat. Veturitallit ja vesitorni purettiin 1960- ja 1970-lukujen välillä rautatieyhtiön lopettaessa höyryveturiliikenteen ja siirtyessä vähemmän huoltoa kaipaaviin dieselvetureihin. VIA Railin The Canadian -juna suorittaa nykyisin 20 minuutin polttoainetankkauksen Sioux Lookoutissa. Alkuperäinen asemarakennus ei ole enää käytössä, nykyisin matkustajilla on käytössä parakkityyppinen rakennus.
Silliperinnekeskus Dikseli
Silliperinnekeskus Dikseli (myös Dikseli) on Naantalin Rymättylässä, Otavan saarella Röölässä sijaitseva silliperinnekeskus, joka avattiin 17. kesäkuuta 2010. Näyttelytilassa on havainnollinen kokonaisuus, jossa käy ilmi sillin kulku laivalta tuotteeksi. Näyttelyyn kuuluu havainnollistavien nukkejen lisäksi valokuvia ja esineistöä. Silliperinnekeskuksen toteutti ja sitä hoitaa Rymättylä-Seura ry.
Silliperinnekeskuksen perusajatuksen kehitteli vuonna 2003 Tauno Saarni. Hän oli Saukko-laivaston viimeinen omistaja, ja hänen Saukko-laivastosta talteen panemansa esineistö muodostaa näyttelyn rungon. Osa esineistä on Bauckman Oy:n (nykyinen Boyfood) entisen toimitusjohtaja Matti Ruuskan lahjoittamaa. Myös paikallisilta on saatu esineistöä. Silliperinnekeskuksen toteutti talkootyönä Rymättylä-Seura. Näyttelytilat rakennettiin sillitehtaan vanhaan varastotilaan. Dikselin yhteydessä on myös pieni kauppa ja kahviotila. Dikselin tilat ovat 1930-luvulla rakennetun nelikerroksinen vanhan myllyn kyljessä. Nyttemmin mylly on kunnostettu myllymuseoksi ja on avoinna kävijöille.
Silliperinnekeskus Dikselin nimi tulee dikseli-työkalusta, jolla dikselimies sulki sillitynnyrit. Dikseli oli Tauno Saarnen hankkeelle luovuttama ensimmäinen esine.
ORP Piorun
ORP Piorun (viirinumero F01) oli toisen maailmansodan aikainen Puolan laivaston N-luokan hävittäjä, jonka Britannia lainasi Puolalle.
Alus tilattiin 15. huhtikuuta 1939 John Brown and Companyltä Clydebankistä. Sen köli laskettiin vielä samana vuonna 26. heinäkuuta ja alus laskettiin vesille 7. toukokuuta 1940 nimellä "HMS Nerissa". Tulenjohtojärjestelmän toimituksen viiveet mahdollistivat de-gaussing kaapeleiden ja Oerlikonin 20 millimetrin ilmatorjuntatykkien asentamisen alukselle jo ennen valmistumista. Alus siirrettiin toukokuussa Puolan merivoimille korvaamaan Norjan rannikolla tuhoutunut "ORP Grom". Alus valmistui 4. marraskuuta, jolloin se liitettiin Puolan laivastoon nimellä "ORP Piorun".
Alus siirrettiin lokakuussa 1945 17. hävittäjälaivueeseen ennen siirtoaan Kotilaivastoon koottuun puolalaiseen laivueeseen vuonna 1946. Se päätettiin siirtää heinäkuussa reserviin ja alus palautettiin elokuussa Britannian kuninkaalliselle laivastolle Harwichissa.
Alus nimettiin "HMS Nobleksi", koska alkeperäinen nimi oli otettu käyttöön Algerine-luokan miinanraivaajalle. Alus siirrettiin 1948 Sheernessissä reserviin ja edelleen1953 Chathamiin. Alus päätettiin muuttaa tyypin 16 fregatiksi, mutta suunnitelmaa ei laitettu täytäntöön. Alus siirrettiin 1954 Hartlepooliin ja se sijoitettiin poistolistalle toukokuussa 1955. Alus myytiin syyskuussa BISCOlle ja se saapui 2. joulukuuta Clayton and Davie Limitedille Dunston on Tyneen romutettavaksi.
Karpalo (yhtye)
Karpalo oli suomalainen yhtye, joka osallistui Syksyn sävel -kilpailuun vuonna 1979 kappaleella ”Sade peittää kyyneleet”. Yhtye julkaisi yhden albumin vuonna 1979.
Elina Hakaniemi
Elina Hakaniemi (s. 5. syyskuuta 1950 Helsinki) on suomalainen kuvataiteilija. Hän opiskeli vuosina 1967–1972 Suomen Taideakatemian koulussa taidemaalariksi ja -graafikoksi. Vuosina 1978–1979 hän opiskeli Tukholman Kuninkaallisessa taidekorkeakoulussa.
Hakaniemi on suuntautunut kristillisen kuvataiteen tekemiseen ja tutkimiseen. Hänen koko taiteilijanimensä on "Evangelist Elina Hakaniemi, the Artist and Architect". Kesällä 2010 hän työskenteli Enonkosken luostarin kupeessa Ihamaniemessä.
Elina Hakaniemen isä oli arkkitehti Pekka Hakaniemi.
Primavera
Primavera tai La Primavera (suom. kevät) voi tarkoittaa seuraavia asioita:
Luettelo videopelissä Grand Theft Auto: Vice City Stories esiintyvistä kappaleista
Tämä on luettelo -pelin soundtrackeista ja musiikeista.
DJ: Lionel Makepeace
Tyyli: pop rock
Musiikit:
DJ: Hector Hernandez
Tyyli: latin jazz, salsa
Musiikkilista:
DJs: Teri ja Toni 
Tyyli: pop, rock, new wave
Musiikkilista:
DJ: Luke
Tyyli: old school hip hop, elektro
Musiikkilista:
Kuuluttaja Leslie ”Big Lez” Segar
Tyyli: post-disco
Musiikkilista:
DJ: Tina Jane
Tyyli: funk, R&B, soul
Musiikkilista:
DJ: Couzin Ed ja Lazlow
Tyyli: heavy metal
Musiikkilista:
DJ: Trish Camden ja Adam First
Tyyli: new wave, synthpop, elektropop
Musiikkilista:
Osku
Osku on suomalainen miehen etunimi, Oskari-nimen muunnelma. Se on myös Oskari-nimen lempinimi. Vuoden 2015 loppuun mennessä nimi Osku on annettu noin 470 henkilölle, joista ainakin yksi on nainen. Suurin osa Oskuista on syntynyt 1980-luvulla tai myöhemmin. Ennen vuotta 1940 nimeä ei ollut annettu kenellekään.
La Tormenta
La Tormenta on vuonna 2005 tuotettu venezuelalainen telenovela. Sen pääosassa näyttelee "Tuhkimotarinasta" tuttu Natalia Streignard. Toisen pääosan näyttelee Christian Meier. Telenovela kertoo Maria Teresa Montillan (Natalia Streignard) ja Santos Torrealban (Christian Meier) rakkaustarinan. Ohjaajina ovat toimineet Mauricio Cruz ja Austín Restrepo. Käsikirjoituksesta ovat vastanneet Carolina Diaz, Isamar Hernández, Humberto Olivieri, Tabare Perez ja Alejandro Vergara.
Troitsk (Tšeljabinskin alue)
Troitsk () on kaupunki Tšeljabinskin alueella Venäjällä. Se sijaitsee Etelä-Uralilla Tobolin sivujoen Uin varrella 121 kilometriä Tšeljabinskista etelään. Kaupunki on Troitskin piirin hallinnollinen keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Siellä haarautuvat Tšeljabinskiin, Kartalyyn ja Qostanayhin johtavat rautatiet. Asukkaita on 82 200 henkeä (vuonna 2009).
Paikkakunta on saanut alkunsa vuonna 1743 perustetusta rajalinnoituksesta, josta tuli pian tärkeä kauppapaikka. Jemeljan Pugatšovin talonpoikaisjoukot valtasivat linnoituksen vuonna 1774. Vuonna 1784 Troitskista tuli kaupunki ja vuodesta 1804 lähtien se kuului Orenburgin lääniin. Rautateiden rakentaminen 1900-luvun alussa lisäsi entisestään sen taloudellista merkitystä.
Nykyään Troitskissa on koneenrakennus-, ompelimo-, elintarvike- ja rakennustarviketeollisuutta sekä suuri lämpövoimala. Nähtävyyksiin kuuluvat vuonna 1866 rakennettu kauppahalli, pörssihotelli ja vanhat kauppiastalot. Kaupungissa on kotiseutumuseo.
Troitsk
Troitsk voi viitata seuraaviin paikkakuntiin:
Luettelo videopelissä Grand Theft Auto: Vice City esiintyvistä kappaleista
Tämä on luettelo -pelissä esiintyvistä kappaleista.
DJ: Fernando Martinez
Tyyli: Power ballad
Musiikit:
DJ: Pepe
Tyyli: Latin jazz, salsa
Musiikit:
DJ: Oliver ”Ladykiller” Biscuit
Tyyli: disco, soul, R&B
Musiikit:
DJ: Toni
Tyyli: pop, rock, new wave 
Musiikit:
DJ: Lazlow
Tyyli: heavy metal, hard rock, thrash metal, glam metal
Musiikit:
DJ: Adam First
Tyyli: new wave, synthpop, elektroninen tanssimusiikki, pop rock
Musiikit:
DJ: Mr. Magic
Tyyli: old school hip hop, electro
Musiikit:
Marko Rasinkangas
Marko Rasinkangas (s. 6. tammikuuta 1978) on suomalainen pesäpalloilija, joka on edustanut koko pitkän Superpesis-uransa ajan Pattijoen Urheilijoita. Hän on pelannut Superpesiksessä 393 runkosarjaottelua 15 kauden aikana. Rasinkangas pelaa ulkokentällä ykkösvahtina, sisäpelissä hänen rooliinsa kuuluvat kotiutus- ja vaihtolyönnit. Rasinkankaan saavutuksiin lukeutuvat Suomen mestaruus (2008), kaksi SM-hopeaa, SM-pronssi ja neljä esiintymistä Itä-Länsi-ottelussa. Rasinkangas on Pattijoen Urheilijoiden kapteeni. Rasinkangas voitti myös Superpesiksen kärkilyöntitilaston vuonna 2000.
Litiumkloridi
Litiumkloridi (LiCl) on litium- ja kloridi-ionien muodostama epäorgaaninen ioniyhdiste. Yhdistettä käytetään muuan muassa litiummetallin valmistuksessa ja vettä sitovana aineena.
Huoneenlämpötilassa litiumkloridi on valkoisia kiteitä. Yhdiste kykenee sitomaan kidehilaansa vettä ja sitä tavataan kidevedellisinä muotoina, muun muassa monohydraattina LiCl·HO. Litiumkloridi on hyvin vesiliukoista ja väkevät vesiliuokset voivat olla sulia vielä –70 °C lämpötilassa. Litiumkloridi liukenee hyvin myös etanoliin, johon natrium- ja kaliumkloridi ovat liukenemattomia. Tätä voidaan käyttää hyväksi näiden yhdisteiden erottamiseen toisistaan.
Laimeat litiumkloridiliuokset ovat maultaan makeahkoja. Litiumkloridikonsentraation kasvaessa suolainen ja happamahko maku tulee selvemmäksi.
Teollisesti puhdasta litiumkloridia valmistetaan litiumhydroksidin tai -karbonaatin ja suolahappoliuoksen välisellä reaktiolla.
Litiumkloridin ja kaliumkloridin sulaa seosta käytetään valmistettaessa elektrolyyttisesti litiummetallia. Litiumkloridipitoisuus vaihtelee 40–60 prosentin välillä. Elektrolyysissä käytettävän litiumkloridin tulee olla suhteellisen puhdasta ja kuivaa.
Muita yhdisteen käyttökohteita ovat kuivausaineena käyttö, muiden litiumyhdisteiden tuotanto, kuivapareissa ja katalyyttinä eräissä orgaanisten yhdisteiden hapetusreaktioissa.
Wintersong
Wintersong on Sarah McLachlanin 17. lokakuuta 2006 julkaisema Grammy-ehdokkuuden saanut joululauluja sisältävä albumi. Sen tuottajana toimi Pierre Marchand. Levy-yhtiöt olivat Arista Records ja Nettwerk. Albumin kesto on 45 minuuttia ja 43 sekuntia. Singleinä siltä julkaistiin kappaleet "River" (2006), "Have Yourself A Merry Little Christmas" (2007) ja "Happy Xmas (War Is Over)" (2007). "River" saavutti Billboard Hot 100 -listan 71. sijan.
Albumi nousi Billboard Hot 200 -listan seitsemännelle sijalle. Se on myynyt RIAA:n sertifioimaa platinaa ja Kanadassa kaksinkertaista platinaa.
Myös jazzmuusikko Diana Krallia kuullaan levyllä. Levyllä esiintyvien joukossa on lisäksi muiden muassa kontrabassoa soittava Jim Creeggan.
Slovenian ympäriajo
Slovenian ympäriajo () on maantiepyöräilyn etappikilpailu, joka järjestetään Sloveniassa kesäkuun puolivälissä. Kilpailu kuuluu UCI Europe Touriin ja sen kategorialuokitus on 2.1.
Slovenian ympäriajo järjestettiin ensimmäisen kerran vuonna 1993. Kilpailun ovat voittaneet useimmin Mitja Mahorič, Jure Golčer, Vincenzo Nibali ja Primož Roglič, kaksi kertaa. Tomaž Nose menetti vuosien 2006 ja 2007 voittonsa jäätyään kiinni dopingin käytöstä.
Lähteet: Mémoire du cyclisme, Cycling Archives
Christ Church (Oxford)
Christ Church on yksi Oxfordin yliopiston 38 collegesta. Sen perusti kuningas Henrik VIII vuonna 1546. Paikalla oli sijainnut 800-luvulta alkaen Pyhän Frideswiden luostari, jonka kardinaali Wolsey lakkautti vuonna 1524. Wolsey perusti luostarin tilalle collegen, jonka nimeksi tuli "Cardinal's College". Wolseyn menetettyä valtansa vuonna 1529 college päätyi Henrik VIII:n haltuun. Hän perusti collegen uudelleen vuonna 1546 latinankielisellä nimellä "Ædes Christi" ( tai "Kristuksen talo"), josta on alettu käyttää englanninkielistä käännöstä "Christ Church".
Christ Churchin kappeli () on ainutlaatuinen siitä syystä, että se on paitsi collegen kappeli myös Oxfordin hiippakunnan tuomiokirkko. Asiasta päätti Henrik VIII collegea perustettaessa vuonna 1546, jolloin entinen luostarikirkko muutettiin tuomiokirkoksi. Oxfordin hiippakuntakin oli tuolloin vasta äskettäin perustettu.
Kuningas Kaarle I asui Christ Churchissa Englannin sisällissodan aikana 1642–1646. Hänen parlamenttinsa kokoontui collegen ruokasalissa. Ruokasali on tullut tunnetuksi myös toimimalla Tylypahkan noita- ja velhokoulun ruokasalin mallina Harry Potter -elokuvissa. Ruokasaliin johtavassa portaikossa on kuvattu kohtauksia kahteen ensimmäiseen Potter-elokuvaan.
Collegen piha ("Tom Quad") on peräisin kardinaali Wolseyn ajalta. Sisällissodan jälkeen college palkittiin lojaalisuudestaan Stuartin hallitsijasuvulle, jolloin Tom Quad voitiin viimeistellä. Collegen oma alumni Christopher Wren sai vuonna 1682 suunnitellakseen kellotornin, joka nykyään tunnetaan nimellä "Tom Tower". Tornin sisällä oleva kello nimeltä "Great Tom" on antanut nimen sekä kellotornille että pihalle.
Monet tunnetut henkilöt, muiden muassa 13 pääministeriä, ovat opiskelleet Christ Churchissa. Collegen alumneja ovat esimerkiksi seuraavat henkilöt:
Christ Church
Christ Church voi viitata ainakin seuraaviin paikkoihin:
Simpsonit (22. tuotantokausi)
Simpsoneiden 22. tuotantokausi alkoi Yhdysvalloissa 26. syyskuuta 2010 ja päättyi 22. maaliskuuta 2011.
Verhneuralsk
Verhneuralsk () on kaupunki Tšeljabinskin alueella Venäjällä. Se sijaitsee Ural-joen yläjuoksulla 460 kilometriä Tšeljabinskista lounaaseen. Kaupunki on Verhneuralskin piirin keskus. Asukkaita on 10 300 henkeä (vuonna 2009).
Paikkakunta on saanut alkunsa vuonna 1734 perustetusta Verhnejaitskin rajalinnoituksesta. Vuonna 1781 siitä tuli Verhneuralskin kaupunki. Nykyisin se on maatalousalueen keskus, jossa on elintarvike- ja puunjalostusteollisuutta. Nähtävyyksiä ovat 1700–1800-lukujen kauppiastalot ja vuonna 1870 rakennettu katedraali.
HMS Tetcott
HMS Tetcott (viirinumero L99) oli Britannian Kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Alus tilattiin 20. joulukuuta 1939 J. Samuel White and Companyltä Cowesista osana vuoden 1939 hätäohjelmaa (). Aluksen köli laskettiin 29. heinäkuuta 1940 ja sen vesillelasku oli 12. elokuuta 1941.
"HMS Tetcott" valmistui telakalta 11. joulukuuta 1941, jolloin sen koeajot aloitettiin. Aluksen koeajot suoritettiin nopeutettuina ja se siirrettiin laivastolle hyväksyttäväksi. Hyväksynnän jälkeen alus aloitti 16. joulukuuta koulutuksensa Kotilaivastossa Scapa Flow'ssa. Se törmäsi 23. joulukuuta korvetti "HMS Heartseasen" kanssa, jolloin koulutus keskeytettiin korjausten vuoksi.
Alus oli tammikuussa Clydessä korjattavana, josta se siirrettiin Southamptoniin viimeisteltäväksi. Alus valmistui maaliskuun alussa telakalta ja koeajojen päätyttyä se aloitti 9. maaliskuuta matkan Scapa Flow'hun jatkamaan koulutusta.
Suomen Nuorisosirkusliitto
Suomen Nuorisosirkusliitto ry (SNSL) on perustettu 1991, kun sirkuskerhot eri puolilla Suomea liittyivät yhteen. Yhdistys on rekisteröity vuonna 1994. Ensimmäiseksi puheenjohtajaksi valittiin Mohammed HamedVarkauslaisesta Latuskan sirkuksesta. Liitto järjestää jäsenilleen koulutusta, tapahtumia, leirejä ja festivaaleja. Lisäksi se pyrkii tekemään sirkusharrastusta tunnetuksi ja parantamaan harrastusmahdollisuuksia ja koulutuksen tasoa Suomessa. 
Liitto pitää yhteyttä kansainvälisesti vastaaviin järjestöihin. Se on perustajajäsen Euroopan nuorisosirkusliittojen kattojärjestössä EYCOssa ja toimii N.I.C.E.-verkostossa.
Suomen Nuorisosirkusliitolla on 24 jäsensirkusta ympäri Suomea Helsingistä Rovaniemelle.
SNSL järjestää 20- vuotis juhlavuotensa päätapahtumana NURTSI - nuorten sirkusfestivaalin Espoon Kulttuurikeskuksessa Tapiolassa 9.-12.6.2011.
Christian Meier
Christian Dietrich Meier Zender (s. 23. kesäkuuta 1970 Lima, Peru) on perulais-venezuelalainen näyttelijä ja laulaja.
Christian Meier syntyi Limassa, Perussa vuonna 1970. Hän on vanhempiensa Antonio Meierin ja Gladys Zenderin viidestä lapsesta nuorin.. Hänen isänsä Antonio on liikemies ja äitinsä Gladys on Miss Universumi 1957. Lapsena Meier harrasti pianon soittoa, ja alkoi pian harrastaa myös laulua ja kosketinsoittoa. 17-vuotiaana Meier perusti yhtyeen, uusien partenereidensa kanssa. Yhtyeen nimi on "Arena Hash". Meierin yhtye "Arena Hash" oli menestynein perulainen rock-yhtye.
Kesäkuussa 1994 Meier sai roolin telenovelassa Gorrión. Kyseisen telenovelan myötä Meier löysi nykyisen vaimonsa Marisol Aguirren. Telenovelan päätyttyä Meier ja Aguirre menivät naimisiin ja niin syntyi poika Stefano Meier. Myöhemmin Meier sai roolin telenovelasta Obsesión. Pian syntyi tyttövauva Taira.
Christian Meierillä ja Marisol Aguirre de Meierillä on yhteensä kolme lasta. Stefano Meier Aguirre (s. 1995), Taira Meier Aguirre (s. 2001) ja Gia Meier Aguirre (s. 2003)
Courtney B. Vance
Courtney Bernard Vance (s. 12. maaliskuuta 1960 Detroit, Michigan) on yhdysvaltalainen näyttelijä. Hänet tunnetaan sarjasta "FlashForward", jossa hän näytteli FBI:n apulaisjohtaja Stanford Wedeckiä. Hän on esiintynyt useissa televisiosarjoissa, muun muassa "" -sarjassa, jossa hän näytteli viiden tuotantokauden ajan. Vuonna 2016 Vance näytteli rikossarjassa "", josta hänet palkittiin parhaan miespääosan Emmyllä.
Vance on naimisissa näyttelijä Angela Bassettin kanssa. Heillä on kaksi lasta, poika Slater Josiah ja tytär Bronwyn Golden.
Paul Kessany
Paul Ulrich Kessany Zategwa (s. 16. maaliskuuta 1985 Lambaréné) on gabonilainen jalkapalloilija. Keskikentällä pelaava Kessany edustaa Ligue 2:ssa Istresiä.
Kessany aloitteli jalkapalloilun kotimaassaan USM Librevillessä ja pelasi myös FC 105 Librevillessä ennen siirtymistään Eurooppaan. Hän vietti muutaman kauden Georgiassa ja Israelissa, kunnes siirtyi Ranskaan Istresiin.
Kessany on pelannut Gabonin maajoukkueessa vuodesta 2002 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
ORP Dragon
ORP Dragon oli Britannian kuninkaallisen laivaston Puolan merivoimille toisessa maailmansodassa lainaama "Danae"-luokan kevyt risteilijä.
"HMS Dragon" lainattiin Puolan laivastolle 15. tammikuuta 1943. Aluksen nimeämisestä tuli poliittinen ongelma. Puolalaiset olivat suunnitelleet nimeksi "Lwów" galitsialaisen kaupungin mukaan. Se oli kuitenkin noloa brittien kannalta, joiden piti ottaa huomioon liittolaismaan Neuvostoliiton mielipide. Koska mikään muu ehdotuksista ("Gdynia", "Westerplatte" tai "Warszawa") ei ollut parempi, päätettiin aluksen nimi pitää ennallaan.
Aluksen aseistuksena oli siirron tapahtuessa viisi kuuden tuuman tykkiä, kolme neliputkista kahdenpaunan tykkiä kahdeksan, 20 millimetrin tykkiä sekä torpedoputket. Todellisuudessa aluksen huoltoa ei kuitenkaan suoritettu loppuun ennen siirtoa vaan vasta elokuussa 1943.
"ORP Dragon" liitettiin Kotilaivastoon, ja se osallistui Jäämeren saattueiden JW57 ja RA57 suojaamiseen. Alus liitettiin 10:een risteilijäviirikköön maaliskuussa 1944, ja se aloitti harjoittelun maihinnousua varten. Alus oli huollossa Chathamissa huhti-toukokuussa, jolloin yksi nelituumainen ilmatorjuntatykki ja 20 millimetrin yksiputkiset tykit korvattiin neljällä kaksiputkisella ja neljällä yksiputkisella 20 millimetrin tykillä. Alukselle asennettiin myös tutkat 273, 282 ja 286Q.
"ORP Dragon" lähti Clydestä yhdessä taistelulaiva "HMS Warspiten", 2. Risteilijäviirikön ja hävittäjäsuojauksen kanssa Normandian maihinnousuun 2. kesäkuuta 1944. Osasto (Force B) saapui Swordin rannikolle 6. kesäkuuta kello 2.00. Kahden seuraavan päivän ajan alus tulitti Colleville sur Ornen, Trouvillen ja Caenin rannikkopattereita ja panssarikeskittymiä.
"ORP Dragon" tulitti Haulgaten rannikkopatteria 8. kesäkuuta sekä jatkoi tulitukitehtäväänsä välillä Portsmouthissa ammustäytöissä käyden käyden.
Aluksen keskilaivaan vasempaan kylkeen osui 8. heinäkuuta Neger (tai mahdollisesti Marder) minisukellusveneestä laukaistu torpedo sen ollessa Caenissa ankkurissa. Räjähdystä seurasi Q-tornin ammusvaraston räjähdys, joka aiheutti aluksella runsaasti uhreja. Alus luokiteltiin korjauskelvottomaksi ja siten menetetyksi 11. heinäkuuta ja upotettiin seuraavana päivänä osaksi hyökkäystä varten rakennetun Gooseberryn sataman suojaa.
Georges Ambourouet
Georges Ambourouet (s. 1. toukokuuta 1986 Libreville) on gabonilainen jalkapalloilija. Puolustajana pelaava Ambourouet edustaa Albanian pääsarjassa Dinamo Tiranëa.
Ambourouet aloitteli jalkapalloilun kotimaassaan USM Librevillessä, josta hän siirtyi Ranskaan Sedaniin. Kolmen vuoden jälkeen Ambourouet palasi Gaboniin Delta Téléstariin vuonna 2006. Sittemmin hän siirtyi takaisin Eurooppaan ja kävi pelaamassa kaksi kautta Makedoniassa. Vuonna 2010 Ambourouet siirtyi Romaniaan Ceahlăuliin, josta matka jatkui kauden päätyttyä Albaniaan Dinamo Tiranëan riveihin.
Ambourouet on pelannut Gabonin maajoukkueessa vuodesta 2003 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Mini-DVI
Mini-DVI on liitin jota käytetään joissan Applen tietokoneissa Mini-VGA -liittimen sijasta. Se on kooltaan pienempi kuin normaali DVI-liitin mutta suurempi kuin Micro-DVI -liitin. Mini-DVI -liitintä on käytetty yhdessä PowerBook G4-mallissa, Intel-pohjaisessa iMac-kannettavassa, Intel-pohjaisessa Xserve-palvelinsarjassa ja vuoden 2009 Mac minissä.
Liitäntää käytetään usein DVI-liitännän sijasta tilan säästämiseksi. Mini-DVI:n kautta voidaan siirtää DVI-, VGA- ja TV-signaaleja adapterien avulla. Mini-DVI ei tue dual-link -yhteyksiä eikä siis tue suurempia resoluutioita kuin 1920x1200 60Hz:n virkistystaajuudella.
Vuoden 2008 lokakuussa Apple tiedotti siirtyvänsä Mini-DVI:n käytöstä Mini DisplayPortiin.
Arsène Copa
Arsène Copa (s. 7. kesäkuuta 1988 Moanda) on gabonilainen jalkapalloilija. Keskikentällä pelaava Copa edustaa Unkarin pääsarjassa Győria.
Copa pelasi kotimaassaan Mangasportissa vuosina 2003–2007, jonka aikana hän juhli muun muassa Gabonin pääsarjan mestaruutta kolmesti. Copa siirtyi vuonna 2007 Unkariin Győriaan.
Copa on pelannut Gabonin maajoukkueessa vuodesta 2007 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Larisa Pelešenko
Larisa Alexandrovna Pelešenko os. Agapova (venäjäksi Лариса Александровна Пелешенко, s. 29. helmikuuta 1964 Slantsy) on venäläinen naiskuulantyöntäjä. Hän jäi kiinni kielletyistä aineista vuonna 1995 ja kärsi neljän vuoden kilpailukiellon. Pelešenkon ennätys on 21,46 metriä vuodelta 2000.
Pelešenkon uran kohokohtana voidaan pitää olympiahopeaa Sydneyn kisoista. Janina Karoltšyk nappasi kultamitalin viimeisen kierroksen yli 20 metriä kantaneella heitollan ja jätti Pelešenkon toiseksi.
Bruno Ecuele Manga
Bruno Ecuele Manga (s. 16. heinäkuuta 1988 Libreville) on gabonilainen jalkapalloilija. Puolustajana pelaava Ecuele Manga edustaa Ranskan Ligue 1:n Lorientia.
Ecuele Manga pelasi kotimaassaan FC 105 Librevillessa puolitoista kautta ennen siirtymistään Ranskaan, Bordeaux'iin. Peliaikaa ei kuitenkaan ollut luvassa edustusjoukkueessa, jonka myötä hän siirtyi pelaamaan Bordeaux'in reserviin Championnat de France amateur sarjatasolle. Helmikuussa 2008 Ecuele Manga siirtyi loppukaudeksi 2007-2008 Championnat Nationalissa pelanneeseen Rodeziin.
Kesällä 2008 Ecuele Manga siirtyi Ligue 2:ssa pelanneeseen Angersiin, jossa hän nousi joukkueen vakiopuolustajaksi.
Ecuele Manga on pelannut Gabonin maajoukkueessa vuodesta 2006 lähtien. Hän oli mukana vuoden 2010 Afrikan kisoissa, jossa Gabon jäi alkulohkoon.
Kallion Palloseura
Kallion Palloseura (KaPS) oli suomalainen jalkapalloseura Helsingin Kalliosta.
Seuran edustusjoukkue nousi kaudeksi 1945 Suomensarjaan, jossa se sijoittui heti lohkonsa toiseksi. Tällöin se säilytti myös sarjapaikkansa sarjauudistusten myötä. Kaudella 1946–1947 seura voitti lohkonsa ja pääsi Mestaruussarjan karsintoihin. KaPS sijoittui kuitenkin karsintasarjan viimeiseksi, eikä onnistunut sarjanousussa. Kaudet 1949–1953 seura pelasi Suomensarjan itä-lohkossa, josta se putosi kauden 1953 päätteeksi. Sarjanousu takaisin toiselle sarjatasolle onnistui vasta vuonna 1967, mutta vain yhdeksi kaudeksi. Neljä vuotta myöhemmin KaPS nousi takaisin Suomensarjaan, mutta tällöinkin vain yhdeksi kaudeksi. Tämän jälkeen seura ei pelannut kolmella korkeimmalla sarjatasolla.
https://commons.wikimedia.org/wiki/File:Kaps_1943-1983.pdf
Martin Hansson
Martin Hansson (s. 6. huhtikuuta 1971 Holmsjö, Ruotsi) on ruotsalainen jalkapalloerotuomari. Hänestä tuli kansainvälinen eruotuomari vuonna 2001.
Hansson työskentelee siviiliammatissaan palomiehenä. Hän puhuu sujuvasti kolmea eri kieltä ruotsia, englantia ja saksaa. Harrastuksikseen hän on ilmoittanut olevan metsästys ja kalastus.
Hän on tuominnut urallaan seurajoukkuetasolla kotimaansa pääsarjan lisäksi otteluita myös UEFA Cupissa ja Mestarien liigassa. Maajoukkuetasolla hän tuominnut otteluita vuoden 2009 Maanosaliittojen cupissa sekä vuoden 2010 MM-kilpailuissa.
Hansson tuomitsi kyseenalaisen 18. marraskuuta 2009 pelatun karsintaottelun vuoden 2010 MM-kilpailuihin Ranskan ja Irlannin välillä. Ottelun jatkoajalla hän ei huomannut ranskalaispelaaja Thierry Henryn tekemää käsivirhettä vastustajan rangaistusalueella, joka lopulta johti William Gallasin laukomaan voittomaalin ja täten Irlannin tippumiseen jatkosta. Molemmat ranskalaispelaajat Henry sekä Gallas olivat myös samaisessa tilanteessa paitsiossa. Ottelun jälkeinen kritiikkivyöry oli valtaisaa ja jossain vaiheessa puhuttiin jopa uusintaottelun järjestämisestä. Tämä ei kuitenkaan lopulta toteunut.
Lahden Runomaraton (tapahtuma)
Lahden Runomaraton on vuonna 1982 perustetun suomalaisen runouden edistäjän, Lahden Runomaraton ry:n järjestämä tapahtuma. Lahden Runomaraton ry on järjestänyt 20 valtakunnallista runokilpailua, kerännyt niiden avulla yli 57 000 runoa ja kustantanut niistä 20 painettua runoantologiaa sekä vuonna 2014 yhden e-kirjan. Kaikki aiemmat runokirjat on julkaistu vuosina 2013–2014 myös e-kirjoina. Vuodesta 2013 lähtien kilpailutoimintaan on otettu mukaan runovideot.
Runomaraton-tapahtumat alkoivat vuonna 1982 Mukkulan kartanon puistossa Lahdessa. Vuoden 2012 Runomaraton-tapahtumaa vietettiin Fellmanniassa Lahdessa. Vuonna 2014 Runomaraton tapahtuma laajeni runovideofestivaaliksi ja se järjestettiin Lahden satamassa. Nykyisin Runomaraton on monitaiteinen ja kansainvälinen kaupunkifestivaali, joka järjestetään Lahden keskustassa aina viikkoa ennen juhannusta. Runous ja sanataide ovat edelleen tapahtuman keskiössä, mutta viime vuosina ohjelmistossa on nähty ja kuultu myös paljon musiikkia, nykytanssia, teatteria ja videotaidetta. Työpajat, lavarunotilaisuudet ja erilaiset näyttelyt ovat myös osa tapahtumaa.
Lahden Runomaraton ry: puheenjohtajana toimi vuosina 1982–2012 kansanedustaja Jouko Skinnari. Vuodesta 2013 alkaen puheenjohtajana on toiminut kouluneuvos Rauno Kurki. Yhdistyksen tapahtumissa taiteellisena johtajana on toiminut runoilija Risto Ahti.
Marcus Johansson
Marcus Johansson (s. 6. lokakuuta 1990 Landskrona, Ruotsi) on ruotsalainen jääkiekkoilija, joka pelaa New Jersey Devilsin organisaatiossa. Hän on joukkueen ensimmäisen kierroksen varaus kesältä 2009, kun Capitals varasi hänet numerolla 24. Johansson varattiin jo ensimmäisen kierroksen seitsemäntenä ruotsalaisena. Hän osaa pelata sekä keskellä että laidassa ja pelaa hyvin molempiin suuntiin. Johanssonilla on myös KHL-varaus, kun SKA Pietari varasi hänet 133. pelaajana vuonna .
IF Lejonetin kasvatti pelasi juniorina myös Malmössä, jossa voitti J18 Allsvenskanin hopeaa keväällä 2006. Kaudella 2006–2007 Johansson voitti Färjestads BK:ssa J18 Allsvenskanin mestaruuden ja keväällä 2008 tuli taas hopeaa.
Johansson pelasi ensimmäiset miesten pelinsä kaudella 2007–2008 lainalla Ruotsin I-divisioonan Skäre BK:ssa. Hän teki Elitserien-debyyttinsä samalla kaudella, kun Johansson pelasi Färjestads BK:ssa kolme playoff-ottelua. Tulokaskaudella 2008–2009 Johansson pelasi runkosarjassa 45 ottelua tehoin 5+5=10 sekä kuusi playoff-ottelua ilman tehopisteitä. Hän voitti kauden päätteeksi Ruotsin mestaruuden. Kaudella 2009–2010 Johansson teki 42 ottelussa tehot 10+10=20.
Toukokuussa 2010 Johansson teki kolmivuotisen tulokassopimuksen Capitalsin kanssa. NHL:n tulokaskausi toi 69 runkosarjaottelussa tehot 13+14=27.
Johansson pelasi alle 20-vuotiaiden MM-kilpailuissa 2009 (hopeaa) ja 2010 (pronssia), jolloin hän toimi Ruotsin kapteenina. Johansson pelasi myös alle 18-vuotiaiden MM-kilpailuissa 2007 ja 2008.
Marcuksen isoveli Martin Johansson pelaa hyökkääjänä Brynäs IF:ssä ja oli aiemmin Marcuksen joukkuetoveri Färjestadissa. Heidän setänsä Gunnar Johansson on Färjestadin entinen hyökkääjä ja päävalmentaja.